Index - Bulvár - Egy mongol lányt gázoltak el Budapesten
Egy mongol lányt gázoltak el Budapesten
Objektív Hírügynökség 2004.10.09. 10:42 Meghalt a helyszínen az a fiatal mongol lány, akit egy autó gázolt el pénteken este Budapesten a XXII. kerületben a Dráva utca és Bartók Béla út kereszteződésénél - értesült az Objektív Hírügynökség a BRFK Kommunikációs Osztályától.
A rendőrség adatai szerint egy 24 éves érdi fiatalember Opel személyautójával haladt a Dráva utca irányából a Bartók Béla út felé, amikor a tragikus baleset történt. A kereszteződés után lévő gyalogátkelőhelyet elhagyva elütötte az úton átkelni szándékozó 16 éves mongol állampolgárságú, budapesti lányt. A fiatal lány a balesetben olyan súlyosan megsérült, hogy a helyszínen életét vesztette. A baleset körülményeit a Budapesti Rendőr-főkapitányság Közlekedésrendészeti Főosztálya szakértők bevonásával vizsgálja.